Public procurement notice: Contract Notice
Published: 2024-04-30
Region: EL304
Contract type: Services
Procedure: Open procedure
CPV classification: 72000000 | 72222300: Information technology services | 72262000: Software development services | 79342200 | 80533100
Estimated value: 1145100 EUR
Submission deadline: 2024-06-03
Award criteria: quality, price
EU fund: eu-funds

Technical requirements: Η προτεινόμενη μεταρρύθμιση αφορά την ανάπτυξη και λειτουργία Πληροφοριακού Συστήματος του Μητρώου Παρακολούθησης Ιδιωτικού Χρέους. Με βάση το σύστημα αυτό θα καθίσταται δυνατή η συλλογή δεδομένων, από πιστωτές του δημόσιου και ιδιωτικού τομέα, σχετικά με το υφιστάμενο χρέος, καθώς και η επεξεργασία των δεδομένων αυτών.
Η επεξεργασία έχει ως σκοπό, αφενός τον προσδιορισμό του χρέους που παραμένει επί του παρόντος μη καταγεγραμμένο και αφετέρου τον προσδιορισμό του μεγαλύτερου κατά το δυνατόν ποσοστού, του μη εξυπηρετούμενου ιδιωτικού χρέους.
Τα δεδομένα αυτά θα παρέχονται επικαιροποιημένα από τους πιστωτές στο Μητρώο, σε εξαμηνιαία βάση. Το Μητρώο θα συλλέγει, θα επεξεργάζεται και θα τηρεί τα δεδομένα αποκλειστικά σε ανωνυμοποιημένη μορφή, που δεν θα επιτρέπει τον προσδιορισμό της ταυτότητας των υποκειμένων τους.
Στο πληροφοριακό σύστημα του Μητρώου θα τηρείται και θα καταγράφεται σε αναλυτική βάση, το ιστορικό οφειλών, το είδος των οφειλών, και κάθε άλλη πληροφορία που σχετίζεται με το υφιστάμενο ιδιωτικό χρέος φυσικών και νομικών προσώπων με σκοπό την επεξεργασία τους και την συλλογή συγκεντρωτικών συγκρίσιμων πληροφοριών από διάφορες πηγές σχετικά με το συνολικό ύψος και τη διακύμανση του μη εξυπηρετούμενου ιδιωτικού χρέους, με στόχο τη συνολική αποτίμηση του ύψους, των τάσεων διακύμανσης και της κατανομής του ιδιωτικού χρέους μεταξύ των οφειλετών την εκπόνηση στατιστικών μελετών και οικονομικών αναλύσεων, σε συνάρτηση και με οικονομικούς δείκτες.
Στο πλαίσιο της επεξεργασίας των ανωτέρω πληροφοριών θα καταρτίζεται Έκθεση Διαχείρισης Ιδιωτικού Χρέους, η οποία θα περιλαμβάνει δεδομένα ανάλυσης και πρόβλεψης για την υλοποίηση πολιτικών, που θα διευκολύνουν το σχεδιασμό δημόσιας στρατηγικής για την αποτελεσματική διαχείριση του ιδιωτικού χρέους. Το πληροφοριακό σύστημα του Μητρώου θα διαλειτουργεί με βάσεις δεδομένων του δημόσιου ή του ιδιωτικού τομέα, καθώς και με κάθε άλλο ηλεκτρονικό σύστημα από το οποίο απαιτείται η παροχή πληροφοριών.
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει το Σύστημα στις δομές φιλοξενίας Δημοσίου Υπολογιστικού Νέφους που θα του εκχωρηθούν από την ΓΓΠΣΨΔ στα πλαίσια του έργου και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου εντός του ν. Αττικής. 
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, σύμφωνα με την παρ. 11 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι ανάπτυξη πληροφοριακών συστημάτων.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν γενικό ετήσιο κύκλο εργασιών για τις τρεις (3) τελευταίες οικονομικές χρήσεις  (2021, 2022 2023) ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις συνολικά, μεγαλύτερο από το 150% της εκτιμώμενης αξίας της σύμβασης, μη συμπεριλαμβανομένου του ΦΠΑ και των δικαιωμάτων προαίρεσης. 
Σε περίπτωση ένωσης η παραπάνω απαιτούμενη οικονομική και χρηματοοικονομική επάρκεια μπορεί να καλύπτεται αθροιστικά από όλα τα μέλη της ένωσης.
Επί ποινή αποκλεισμού δεν μπορεί ο υποψήφιος οικονομικός φορέας να εμφανίζει στις δημοσιευμένες οικονομικές καταστάσεις είτε α) ζημιογόνα αποτελέσματα μετά φόρων σε κάθε μία χωριστά κατά τις τρεις τελευταίες χρήσεις είτε β) αρνητικά ίδια κεφάλαια σε κάθε μία χωριστά κατά τις τρεις τελευταίες χρήσεις. 
Σε περίπτωση Ένωσης η ανωτέρω προϋπόθεση πρέπει να πληρείται από κάθε μέλος της ένωσης.  
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα, απαιτείται κατά την τελευταία τριετία από την καταληκτική ημερομηνία υποβολής προσφορών, να έχουν συμμετάσχει στην υλοποίηση ή να έχουν ολοκληρώσει ή να συντηρούν / υποστηρίζουν, μεμονωμένα ή ως μέλη ένωσης, σωρευτικά, τα ακόλουθα έργα:
●ενός (1) τουλάχιστον έργου, σε Φορέα του Δημοσίου ή του ευρύτερου Δημοσίου Τομέα ή του Ιδιωτικού τομέα με αντικείμενο την υποστήριξη και την αναβάθμιση ή ανάπτυξη ολοκληρωμένου πληροφοριακού συστήματος το οποίο να περιλαμβάνει πολλαπλά υποσυστήματα, διαλειτουργικότητα με Ολοκληρωμένα Πληροφοριακά Συστήματα τρίτων και διεπαφή με τελικούς χρήστες (πολίτες ή/και νομικά πρόσωπα) συμβατικής αξίας τουλάχιστον ίσης με το 50% της εκτιμώμενης αξίας της σύμβασης, μη συμπεριλαμβανομένου του ΦΠΑ και των δικαιωμάτων προαίρεσης.
●ενός (1) τουλάχιστον, πληροφοριακού συστήματος πολυεπίπεδης αρχιτεκτονικής με web interface.
Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.
Σε περίπτωση ένωσης οικονομικών φορέων, το συγκεκριμένο κριτήριο καλύπτεται αθροιστικά από όλα τα μέλη της Ένωσης.
Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5) ετών από την ημερομηνία διενέργειας του διαγωνισμού.
Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα. 
(παρ. 2.2.6.1 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται  να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου.  
Συγκεκριμένα απαιτείται να διατεθούν στην Ομάδα Έργου κατ’ ελάχιστο στελέχη με τις κάτωθι ειδικότητες:  
•Ένας (1) Υπεύθυνος Έργου
•Ένας (1) Αναπληρωτής Υπεύθυνος Έργου
•Ένας (1) Ειδικός Ασφάλειας Πληροφοριακών Συστημάτων
•Ένας (1) Ειδικός Ανάλυσης και Σχεδίασης Πληροφοριακών Συστημάτων
•Δύο (2) Ειδικοί σε θέματα Σχεδιασμού και Υλοποίησης Βάσεων Δεδομένων (Database Expert), 
•Ένας (1) Ειδικός σε θέματα Σχεδιασμού και Ανάπτυξης Web Services και Υπηρεσιών Διαλειτουργικότητας
•Δύο (2) Ειδικοί σε θέματα Σχεδιασμού και Ανάπτυξης Web Εφαρμογών
•Ένας (1) Ειδικός σε θέματα Εκπαίδευσης Πληροφοριακών Συστημάτων
•Ένας (1) Ειδικός Ανάλυσης δεδομένων 
•Ένας (1) Ειδικός σε θέματα Διαχείρισης Υπολογιστικού Νέφους
•Ένας (1) Τεχνικός  Υπολογιστικού Νέφους
(παρ. 2.2.6.2 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και την ασφάλεια των πληροφοριών και να διαθέτουν οργανωμένο Σύστημα Διαχείρισης Ποιότητας και Ασφάλειας Πληροφοριών και συγκεκριμένα ISO 9001:2015 ή ισοδύναμο & ISO 27001:2013 ή ισοδύναμο & ISO 27701:2019 επέκταση του ISO 27001:2013 «Σύστημα Διαχείρισης του απορρήτου των πληροφοριών» ή ισοδύναμο. 
(Σε περίπτωση ένωσης οικονομικών φορέων, το συγκεκριμένο κριτήριο απαιτείται να καλύπτεται αθροιστικά από τα μέλη της ένωσης).
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
(παρ. 2.2.7 της Διακήρυξης)